open-index/open-wikipedia-markdown huggingface dataset:
Normas Nonnullas

***Normas Nonnullas*** (v taliančine „Niektoré normy“ je apoštolský list pápeža Benedikta XVI., uverejnený ako motu proprio 22. februára 2013.

## Obsah dokumentu
Motu proprio obsahuje niektoré pravidlá, ktoré treba dodržiavať počas sede vacante pred konkláve.

Dokument upravuje niektoré normy apoštolskej konštitúcie Universi Dominici gregis, vyhlásenej pápežom Jánom Pavlom II. 22. februára 1996. Samotný pápež Benedikt XVI. v roku 2007 s motu proprio De aliquibus mutationibus in normis de choicee Romani Pontificis cardpeinals ustanovil, že na zvolenie vždy je potrebná väčšina dvoch hlasov.

Týmto *[[motu proprio]]* pápež, ktorý sa o šesť dní neskôr vzdal pápežského úradu, stanovil, že ak budú všetci kardináli voliči prítomní v Ríme, konkláve sa môže začať ešte pred 15 dňami od začiatku sede vacante, čo je termín stanovený Universi Dominici gregis.

Taktiež upravil prísahu, ktorú kardináli skladajú na začiatku konkláve, a ďalšie ceremoniálne pravidlá.

Nadobudol platnosť 25. februára 2013 a prvýkrát sa uplatnil o niekoľko dní neskôr, čo umožnilo začať konkláve v roku 2013 12. marca, 12 dní po 28. februári, začiatku sede vacante.

## Referencie

## Zdroj

Kategória:Rímska kúria
Kategória:Benedikt XVI.
Andrea Bogorová

**Andrea Bogorová** (* 27. február 2000, Piešťany) je slovenská futbalistka, hrajúca za Spartak Myjava a za slovenskú reprezentáciu.

## Klubová kariéra
Do roku 2021 hrala za Spartak Myjava, potom prestúpila na pol roka do rakúskeho Austria Viedeň a v januári 2022 sa vrátila do Spartaku Myjava.

## Reprezentácia
V seniorskej reprezentácii debutovala zápasom proti Mexiku 8. marca 2020 na turnaji Cyprus Women‘s Cup 2020. 

V kategórii WU15 dala gól po 22. minútach vo svojom prvom reprezentačnom zápase a v prvom zápase za kategóriu WU17 dala dva góly. Je druhou najlepšou strelkyňou za WU19 so 14 gólmi a je najefektívnejšou hráčkou s 53,8%, keďže sa jej podarilo skórovať štrnásťkrát z 26 zápasov.

### Reprezentačné góly

## Úspechy
*Majsterka Slovenska 2021/2022, 2022/2023, 2023/2024, 2023/2025
*Víťazka Slovenského pohára 2022/2023, 2023/2024, 2024/2025
*Víťazka Red Bull Neymar Jr’s Five 2019
*Najužitočnejšia hráčka turnaja Red Bull Neymar Jr’s Five 2019
*Ženská ligová jedenástka roka 2017, 2018/2019, 2021/2022, 2022/2023, 2023/2024, 2024/2025
*Ocenenie Kanonier: kategória ženy 
**2023/2024 - počet dosiahnutých gólov: 45
**2024/2025 - počet dosiahnutých gólov: 47

## Referencie

Kategória:Slovenské futbalistky
Kategória:Osobnosti z Piešťan
Nuno Álvares Pereira

Svätý **Nuno Álvares Pereira** (* 24. jún 1360, Cernache do Bonjardim, Portugalské kráľovstvo – † 1. apríl 1431, Lisabon, Portugalské kráľovstvo) bol portugalský generál, ktorý mal rozhodujúcu úlohu pri získaní nezávislosti Portugalska v rokoch 1383-1385. Bol členom Rádu svätého Jána z Jeruzalema, neskôr mníchom rehole karmelitánov. V roku 1918 bol blahorečený, v roku 2009 kanonizovaný za svätého.

Nuno Álvares Pereira sa pravdepodobne narodil v portugalskej Cernache do Bomjardin ako nemanželský syn rytiera Rádu svätého Jána y Jeruzalema Álvara Gonçalvesa Pereiru a donny Irie Gonçalves do Carvalhal. Asi rok po narodení bolo dieťa kráľovským dekrétom uznané za legitímne, a tak mohol získať rytiersku výchovu. V trinástich rokoch sa stal pážaťom kráľovnej Leonor, bol prijatý na dvor a pasovaný za rytiera. V šestnástich rokoch sa na želanie svojho otca oženil s bohatou mladou vdovou donnou Leonor de Alvim.

Keď kráľ Fernando zomrel 22. októbra 1383 bez dediča, jeho brat João sa zapojil do boja o luzitánsku korunu, o ktorú sa uchádzal kastílsky kráľ, ktorý sa oženil s dcérou zosnulého kráľa. Nuno sa postavil na Joãovu stranu, ktorý si ho vybral za hlavného veliteľa armády. Nuno viedol portugalskú armádu k víťazstvu pri rôznych príležitostiach až do bitky pri Aljubarrote 14. augusta 1385, ktorá ukončila konflikt.

Vojenské schopnosti Nuna však zmierňovala hlboká spiritualita. Na vlastné náklady postavil množstvo kostolov a kláštorov, medzi ktorými bol karmelitánsky kostol v Lisabone a kostol Panny Márie Víťaznej v Batalhe. Po smrti svojej manželky v roku 1387 sa Nuno neoženil a začal žiť v celibáte. Keď nastal mier, väčšinu majetku venoval veteránom, zvyšok rozdal a v roku 1423 sa rozhodol vstúpiť do karmelitánskeho kláštora, ktorý sám založil, a prijal meno brat Nuno od Svätej Márie.

Zomrel na Veľkonočnú nedeľa 1. apríla 1431. Ľudia ho po smrti vyhlásili za svätého. začal sa proces je blahorečenia, ktorý však bol až v roku 1918 pápežom Benediktom XV., ktorý ho vyhlásil za blahoslaveného. Za svätého ho 26. apríla 2009 vyhlásil pápež Benedikt XVI.

## Referencie

## Pozri aj

* Blahoslavení a svätí Maltézskeho rádu

## Iné projekty

Kategória:Svätci
Kategória:Blahoslavení a svätí Maltézskeho rádu
Kategória:Maltézski rytieri
Kategória:Portugalskí svätci a blahoslavení
Kategória:Narodenia v 1360
Kategória:Narodenia 24. júna
Kategória:Úmrtia v 1431
Kategória:Úmrtia 1. apríla
Kategória:Katolícki svätci majúci sviatok 1. apríla
Kategória:Blahorečení Benediktom XV.
Kategória:Kanonizovaní Benediktom XVI.
Nemecké národné hokejové mužstvo hráčov do 18 rokov

**Nemecké národné hokejové mužstvo hráčov do 18 rokov** je mužstvo, ktoré reprezentuje Nemecko na Majstrovstvách sveta v ľadovom hokeji hráčov do 18 rokov.

## Úspechy
**[[Majstrovstvá sveta v ľadovom hokeji hráčov do 18 rokov|Majstrovstvá sveta]]**

* Súbor:Med_1.png: - 0
* Súbor:Med_2.png: - 0
* Súbor:Med_3.png: - 0
* 4. miesto - 0

## Účasti na [[Majstrovstvá sveta v ľadovom hokeji hráčov do 18 rokov|Majstrovstvách sveta]]

## Zdroje

Kategória:Národné hokejové mužstvá do 18 rokov
Kategória:Nemecké národné hokejové mužstvo
Jaklovský potok

**Jaklovský potok** je krátky vodný tok vo Volovských vrchoch na území okresu Gelnica. Je to pravostranný prítok Hnilca s dĺžkou približne 2,6 km a je tokom VI. rádu.

## Priebeh toku
Potok pramení vo východnej polovici Volovských vrchov, na severe geomorfologického podcelku Kojšovská hoľa, na severných svahoch vrchu Smolej (), v nadmorskej výške približne  Od prameňa v lesnom poraste v lokalite Španie pod vrchom Smolej tečie severným smerom nevýraznou dolinou. Tú tvoria na západe situované Skaličky () a východne ležiace Baniská. Na strednom toku nepriberá žiadne významnejšie prítoky a lokalitou Šmigrunt pokračuje k obci Jaklovce. Tu, už na dolnom toku sa esovito stáča a priberá svoj najvýznamnejší, pravostranný prítok z lokality Baniská. Križuje cestu II/546 a následne na okraji obce, v nadmorskej výške približne  ústí ako pravostranný prítok do rieky Hnilec. Potok tak patrí do širšieho povodia rieky Slaná.

Potok pramení a preteká iba katastrálnym územím obce Jaklovce v okrese Gelnica v Košickom kraji.

## Referencie

## Pozri aj
* Zoznam vodných tokov v povodí Hnilca
* Volovské vrchy, Kojšovská hoľa (geomorfologický podcelok)

## Externé odkazy
* Poloha na turistickej mape

Kategória:Potoky na Slovensku
Kategória:Vodné toky vo Volovských vrchoch
Kategória:Povodie Hnilca
Kategória:Vodné toky v okrese Gelnica
Kategória:Jaklovce
Modestinus

**Modestinus** môže byť:
* rímsky právnik (fl. 3. storočie), pozri Herennius Modestinus
* ranokresťanský mučeník († 311), pozri Modestinus, Florentinus a Flavianus
* nemecký právnik, sudca a starosta Lipska (* 1516† 1565), pozri Modestinus Pistoris

## Pozri aj
* Modest Petrovič Musorgskij

Kategória:Rozlišovacie stránky – Osobnosti
Rittberger

**Rittberger** alebo **Rittbergerov skok** (loop) je krasokorčuliarsky skok, ktorý ako prvý predviedol Werner Rittberger v roku 1910 na majstrovstvách Nemecka. Tento rok si síce vybojoval iba striebornú medailu, ale už čoskoro sa vo svojej kariére dočkal víťazstva a titul niekoľkokrát obhájil.

Dvojitý rittberger sa vyskytol o 15 rokov neskôr na tréningu rakúskeho olympijského víťaza Karla Schäfera, nebol ale oficiálne predvedený na žiadnej súťaži.

Trojitý rittberger bol predvedený na olympijských hrách v roku 1952 v Osle, kde ho zvládol americký reprezentant Dick Button.

## Popis skoku
Odraz aj dopad je vykonávaný rovnakou nohou. Začína sa predným oblúkom ľavej nohy – krasokorčuliar sa odrazí a urobí vnútorný oblúk vpred na pravú nohu, potom vykoná obrat s prešliapnutím na ľavú nohu do vnútorného oblúka vzad a ihneď prekročí pravou nohou do nájazdového oblúka vzad von. Ruky sa pohybujú do vodorovnej polohy. Odskok je rovnaký. Pri tomto skoku je dôležitá aj práca paží, pri odraze musí byť rameno tlačené veľmi do výšky a hlava pohybom nasleduje rotáciu celého tela.

## Zdroj

Kategória:Krasokorčuliarske prvky
Tawny Kitaen

**Tawny Kitaen** (* 5. august 1961, San Diego, Kalifornia – † 7. máj 2021, Newport Beach, Kalifornia) bola americká modelka a herečka. V 80. rokoch účinkovala v hudobných videoklipoch skupín Whitesnake a Ratt. Zomrela vo veku 59 rokov na dilatačnú kardiomyopatiu.

## Životopis
Tawny Kitaen pôvodne začala ako modelka, no prvýkrát ako herečka sa objavila v televíznom filme *Malibu* z roku 1983. Významnejšiu rolu jej ponúkol Just Jaeckin v dobrodružnom filme *[[Gwendoline (film)|Gwendoline]]*, v ktorom je hlavnou hrdinkou po boku Zabou a Bernadette Lafont. Kitaen v roku 1984 účinkovala v prítomnosti začínajúceho herca Tom Hanksa v americkej komédii *Pánska jazda*. Jej kariéra, žiaľ rýchlo upadla a objavovala sa neskôr už viac v béčkových filmoch alebo jednoduchších televíznych seriáloch. V 80. rokoch stvárnila niekoľko postáv vo filmoch s rôznymi žánrami od hororu *Witchboard* (1986) až po drámu *Crack* (1989). 90. roky boli pre Kitaen okrem filmov aj obdobím televíznych projektov, hrala v troch televíznych filmoch *Hercules* a viacerých seriáloch vrátane *The New WKRP in Cincinnati*. Bola aktívna v Amerike, kde bol jej súkromný život predmetom mnohých diskusií kvôli jej vzťahom s Robbinom Crosbym, Davidom Coverdaleom a O. J. Simpsonom. Počas života mala záľubu v kozmetických operáciách, ktorú si vyvinula v mladosti, no aj problém s užívaním drog. Jej rehabilitácia od drogovej závislosti bola v roku 2000 predmetom reality show.

## Filmografia (výber)
* 1984: *Pánska jazda*
* 1984: *[[Gwendoline (film)|Gwendoline]]*
* 1986: *Instant Justice*
* 1986: *Witchboard*
* 1987: *Okamžitá spravodlivosť*
* 1993: *Srdcová trojka*
* 1994: *Herkules v podsvetí* (TV film)
* 1994: *Herkules v bludisku Minotaura* (TV film)
* 1994: *Herkules a ohnivý kruh* (TV film)
* 2009: *Tom Cool*

## Referencie

## Iné projekty

## Externé odkazy
* 
* 
* 
* 

Kategória:Filmové herečky USA
Kategória:Televízne herečky USA
Kategória:Modelky USA
Kategória:Osobnosti zo San Diega (Kalifornia)
Adrian Fortescue

**Adrian Fortescue** môže byť:

* anglický šľachtic, rytier Rádu svätého Jána z Jeruzalema a mučeník, pozri Adrian Fortescue (mučeník)
* anglický rímskokatolícky kňaz, polyhistor, liturgista, umelec, kaligraf, skladateľ, polyglot, amatérsky fotograf, byzantológ a dobrodruh, pozri Adrian Fortescue (kňaz)

Fortescue, Adrian
Panna Mária z Liesse

[náhľad|''Socha Panny Márie z Liesse'' v [Bazilika Notre-Dame de Liesse|Bazilike Notre-Dame de Liesse v Liesse-Notre-Dame]]
**Panna Mária** **z Liesse** (francúzsky: *Notre-Dame de Liesse*; anglicky: *Our Lady of Liesse*) je meno Panny Márie, pod ktorým rímskokatolícka cirkev uctieva jej sošku vo francúzskej obci Liesse-Notre-Dame v departemente Aisne, v regióne Pikardia.

Legenda hovorí, že v roku 1134 traja rytieri Rádu svätého Jána z Jeruzalema - Jean, Hector a Henri Eppesovci, padli do moslimského zajatia v Askalone a boli poslaní do Egypta. Vo svojom väzení zázračne dostali od anjela sochu Panny Márie, ktorú pomenovali *„Notre Dame de Liesse“* (franc.: *Panna Mária radosti*). Sultán poslal svoju dcéru Ismerie do žalára, aby obrátila troch rytierov na islám. Na ich modlitby Ismeriu zaujali a na príhovor Panny Márie a Božieho milosrdenstva sa princezná obrátila na kresťanskú vieru. Princezná zorganizovala útek križiakov a spoločne s nimi sa vydala na cestu do Francúzska. Počas úteku všetci štyria zaspali a počas spánku boli zázračne prenesení do severného Francúzska, kde sa prebudili blízko hradu Eppesovcov. Sochu si vzali so sebou a v oblasti Laon, asi 56 kilometrov severozápadne od Reims, v diecéze Soissons postavili kostol ako miesto odpočinku pre sochu. Prostredníctvom miestnej oddanosti cirkev prijala meno sochy a dala ho celému regiónu, takže *„Notre Dame de Liesse“* znamená *„Panna Mária radosti“* ale aj *„Panna Mária z Liesse“*.

Pôvodná socha bola zničená počas Francúzskej revolúcie, ale stredoveká bazilika v Liesse zostala centrom úcty k Matke Božej: nová socha tam bola inštalovaná a korunovaná v roku 1857. Panna Mária z Liesse je patrónkou diecézy Soissons a strediskom pútí, najmä každoročnej púte na Turíce. Sviatok má 2. decembra a pripomína si ho aj Maltézsky rád.

## Referencie

## Pozri aj
* Blahoslavení a svätí Maltézskeho rádu

Kategória:Tituly Panny Márie
Majstrovstvá sveta v parahokeji mužov 2025

**Majstrovstvá sveta v parahokeji mužov 2025** boli 14. podujatím svetového šampionátu. Konali sa 24. až 31. mája 2025 v americkom Buffale. Dejiskom bol multifunkčný komplex LECOM Harborcenter.

## Tímy

## Výsledky
### Skupina A

|}

### Skupina B

|}

### Play-off

### O umiestnenie

### Semifinále

### O 5. – 8. miesto

### O 5. miesto

### O 7. miesto

### O 3. miesto

### Finále
 

## Konečné poradie

## Slovenská reprezentácia
### Realizačný tím
* Hlavný tréner: Ivan Hricko
* Asistent trénera a vedúci tímu: Miroslav Dráb
* Tréner brankárov: David Poburíni
* Zdravotníci: Renáta Brodňanská a Veronika Ondečková
* Technické zabezpečenie: Andrej Granatier a Igor Kupčo

### Zostava
* Brankári: Eduard Lepáček, Miroslav Pastucha
* Hráči: Slavomír Ferenčík, Erik Fojtík, Jozef Garbiar, Michal Hlinka, Martin Joppa, Dávid Korman, Marián Ligda, Ján Puchein, Miroslav Stašák, Róbert Turic, Richard Varga, Miloš Večerek

## Referencie

2025
Kategória:Parahokej v USA
Kategória:2025 v USA
Kategória:Parahokejové súťaže
Kategória:Športové podujatia v Buffale
Bluesky

**Bluesky**, známa tiež ako Bluesky Social, je mikroblogovacia sociálna platforma a verejnoprospešná spoločnosť so sídlom v Spojených štátoch amerických. Generálnou riaditeľkou spoločnosti je Jay Graber, spoluzakladateľ siete X Jack Dorsey a tvorca XMPP Jeremie Miller sú členmi jej správnej rady.

Bluesky vznikla v roku 2019 ako iniciatíva spoločnosti Twitter, Inc. (od roku 2023 X Corp.) s cieľom vyvinúť to, čo bolo opísané ako „protokol decentralizovanej sociálnej siete“, dnes známy ako AT protokol, štandard, na ktorom je postavená platforma Bluesky. V roku 2021 sa oddelila od spoločnosti Twitter, Inc., najala svojich prvých zamestnancov a v tom istom roku bola zaregistrovaná ako nezávislá verejnoprospešná spoločnosť.

## História
Vo februári 2023 bola vydaná aplikácia pre iOS, o dva mesiace neskôr, v apríli 2023, pre Android. V tom čase mala sociálna sieť Bluesky približne 50 tisíc používateľov. V septembri 2023 prekročil počet registrovaných používateľov 1 milión, v novembri toho istého roka ich počet presiahol 2 milióny, a to aj napriek tomu, že služba naďalej používala svoj pôvodný systém registrácie cez pozvánky od existujúcich používateľov alebo zápisom na čakaciu listinu, aby si udržala kontrolované tempo rastu svojich nových členov.

V polovici februára 2024 bol systém pozvánok zrušený a registrácia je odvtedy možná aj bez nich. V septembri 2024 počet používateľov Bluesky prekročil deväť miliónov. K tomu prispel zákaz siete X v Brazílii. Jej používatelia sa začali vo veľkom presúvať práve na Bluesky.

**AT Protokol**

V máji 2022 spoločnosť Bluesky predstavila prvú verejnú verziu zdrojového kódu svojho distribuovaného sociálneho sieťového protokolu pod názvom Autentifikovaný dátový experiment (anglicky *Authenticated Data Experiment*, skratka ADX), ktorý bol neskôr premenovaný na Autentifikovaný prenosový protokol (anglicky *Authenticated Transfer Protocol*, skrátene AT Protokol), a sprístupnila ho pod licenciou MIT, aby zabezpečila verejnú transparentnosť vývojového procesu.

AT Protokol sa stal základom nového typu tzv. federatívnej sociálnej siete, pre ktorú je charakteristická existencia viacerých decentralizovaných serverov, ktoré dokážu navzájom komunikovať a umožňovať interakciu v rámci siete — na rozdiel od systémov s jedným centrálnym serverom, ktorý prevádzkuje celú sociálnu sieť (napr. sieť X). Používatelia decentralizovanej sociálnej siete si môžu vybrať poskytovateľa, alebo si môžu svoje sieťové služby hostovať sami. AT Protokol taktiež umožňuje prenositeľnosť účtov medzi jednotlivými poskytovateľmi bez straty dát, ako aj výber algoritmov, ktoré určujú obsah zobrazovaný v sieti, alebo osôb, s ktorými chcú komunikovať.

## Referencie

## Iné projekty

## Externé odkazy
* Oficiálne stránky 

## Zdroj

Kategória:Sociálne siete
Germinal

**Germinal** môže byť:

* siedmy mesiac francúzskeho revolučného kalendára (zodpovedá obdobiu od od 21. marca do 19. apríla), pozri germinal (mesiac)
* román Émila Zolu z roku 1885, pozri Germinal (román)
* film:
** francúzsky film z roku 1913, pozri Germinal (film z roku 1913)
** francúzsko-taliansko-maďarský film z roku 1963, pozri Germinal (film z roku 1963)
** francúzsko-taliansko-belgický film z roku 1993, pozri Germinal (film z roku 1993)
Robert Kristan

**Robert Kristan** (* 4. apríl 1983, Jesenice, Slovinsko) je bývalý slovinský profesionálny hokejový brankár, ktorý sa preslávil najmä ako dlhoročný reprezentant Slovinska. Vo svojej osemnásťročnej kariére pôsobil vo švédskej Eliteserien, Českej extralige, v slovenskej Tipos extralige, či v rakúskej EBEL. V reprezentačnom drese sa predstavil na dvanástich Majstrovstvách sveta, na piatich olympijských kvalifikáciách a na Zimných olympijských hrách 2014.

Kristan patrí medzi najväčšie legendy slovinského hokeja. Svoju krajinu reprezentoval v 116 medzinárodných zápasoch, štyrikrát vyhral domácu súťaž s tímami HK Olimpija Ljubljana a HK Jesenice.

## Úspechy
* 2000:  : Majstrovstvá sveta do 18 rokov *Divízie 1*
* 2000:  : Majstrovstvá sveta do 20 rokov *Divízie C* 
* 2001:  : Majstrovstvá sveta do 20 rokov *Divízie 2*
* 2001:  : Majstrovstvá sveta do 18 rokov *Divízie 2*
* 2003: *Výhra Slovinskej hokejovej ligy (IEL)* s tímom Olimpija Ljubljana
* 2003:  : Majstrovstvá sveta do 20 rokov *Divízie 1* 
* 2004:  : Ocenenie za najlepšieho brankára : Majstrovstvá sveta *Divízie 1B*
* 2005: *Výhra Slovinskej hokejovej ligy (IEL)* s tímom HK Jesenice
* 2006: *Výhra Slovinskej hokejovej ligy (IEL)* s tímom HK Jesenice
* 2006: *TOP 3 hráči tímu* : Majstrovstvá sveta Elitnej divízie
* 2008: *Výhra ligy EBEL* s tímom KHL Medveščak
* 2010:  : Majstrovstvá sveta *Divízie 1B*
* 2011: *TOP 3 hráči tímu* : Majstrovstvá sveta Elitnej divízie
* 2012:  : Ocenenie pre najužitočnejšieho hráča, Ocenenie pre najlepšieho brankára, All-Star Team : Majstrovstvá sveta *Divízie 1A*
* 2016:  : Majstrovstvá sveta *Divízie 1A*

## Referencie

Kategória:Slovinskí hokejisti
Kategória:Slovinskí hokejoví brankári
Kategória:Hráči HK Nitra
Kategória:Hráči HC Pardubice
Kategória:Účastníci MS v hokeji 2015
Kategória:Účastníci MS v hokeji 2013
Kategória:Účastníci MS v hokeji 2011
Kategória:Účastníci MS v hokeji 2008
Kategória:Účastníci MS v hokeji 2006
Kategória:Účastníci MS v hokeji 2003
Måneskin

**Måneskin** je talianska rocková skupina z Ríma, ktorú tvoria spevák Damiano David, basgitaristka Victoria De Angelis, bubeník Ethan Torchio a gitarista Thomas Raggi. Názov kapely je po dánsky a znamená „mesačný svit“, čo pochádza zo skutočnosti, že basgitaristka kapely Victoria má dánsku matku. Po ročnom hraní v uliciach Ríma sa Måneskin zúčastnil talianskeho vydania X Factor 2017 a skončil na druhom mieste. Vyhrali ročník 2021 na renomovanom talianskom festivale Sanremo, čo sa rockovej kapele nikdy predtým nepodarilo. S piesňou „Zitti e buoni“ potom s prehľadom vyhrali súťaž Eurovision Song Contest 2021.

Od roku 2022 Måneskin predal odhadom 40 miliónov kópií po celom svete a získal štyri miliardy streamov na všetkých streamovacích platformách a šesť diamantových, 133 platinových a 34 zlatých certifikácií.

## Diskografia
;Albumy
* *II ballo della vitta* (2018)
* *Teatro d'ira Vol. I* (2021)
* *Rush!* (2023)

## Referencie

## Iné projekty

## Zdroj

Kategória:Talianske hudobné skupiny
Kategória:Alternatívnorockové hudobné skupiny
Kategória:Poprockové hudobné skupiny
Kategória:Štvorice v hudbe
Kategória:Hudobné skupiny z 2016
Kategória:Víťazi Eurovision Song Contest
Kategória:Držitelia ceny MTV Video Music Award
Banský potok (prítok Krížovianky)

**Banský potok** je potok v regióne Šariš v jeho časti *Dolný Šariš*, na území obcí Hrabkov a Klenov v okrese Prešov v Prešovskom kraji. Nachádza sa na pomedzí geomorfologického celku Čierna hora a geomorfologického celku Šarišská vrchovina. Ústi do Krížovianky. Má dĺžku .

## Prameň
Pramení v  v lesnom extraviláne na území obce Hrabkov, severne od Širokej hory s  a západne od vrchu Mestické s  v okrese Prešov v Prešovskom kraji, v južnej časti územia obce Hrabkov, v regióne Šariš.

## Opis toku
Od prameňa tečie severovýchodným smerom územím obce Hrabkov cez lesný extravilán, v  priteká na obecnú hranicu medzi Hrabkovom a Klenovom, veľkým oblúkom sa skrúca na východ po úpätí vrchu Mestické s  a sleduje obecnú hranicu, v  priberá pravostranný bezmenný prítok, preteká cez dolinu a les *Banské*, ľavým brehom obmýva úpätie vrchu aj lesa a neskôr aj lúky *Kamenný laz* a po úpätí pokračuje dlhým oblúkom, v  podteká v lese cestu odbočujúcu zo spojky Margecany – Žipov do Hrabkova. V  priberá pravostranný bezmenný prítok a zároveň opúšťa obecnú hranicu a vteká na územie obce Hrabkov, pravým brehom obmýva úpätie Banského vrchu so , pravým brehom obmýva les aj lúku *Kozia hora*, ľavým brehom končí obtok úpätia lesa a lúky *Kamenný laz*, vteká do trvalých trávnych porastov a na okraji poľnohospodárskeho extravilánu vo východnej (dolnej) časti intravilánu Hrabkova v  ústi do Krížovianky ako jej pravostranný prítok. Krížovianka je prítokom Svinky, ktorá ďalej ústi do Hornádu. *Banský potok* patrí do okresu Prešov v Prešovskom kraji. Patrí pramennou časťou do geomorfologického celku Čierna hora geomorfologického podcelku Roháčka a dolnou časťou toku do geomorfologického celku Šarišská vrchovina. *Banský potok* má tri bezmenné prítoky.

## Pôvod názvu
Názov vodného toku *Banský potok* má pôvod v názve doliny aj lesa *Banské*, dnes vrch Banský vrch, územím ktorých preteká. Toponymum *Banské* má pôvod v apelatíve baňa vo význame *zvislá jama vyhĺbená do zeme s rozšírenou dolnou časťou alebo podzemná chodba na ťaženie úžitkových nerastov, prípadne povrchová baňa, kameňolom*. Zo slova baňa bolo po rozšírení o formant *-ský* a po kombinácii so všeobecným podstatným menom potok s významom *menší prirodzený vodný tok* utvorené dvojčlenné hydronymum atributívneho typu (dvojčlenný determinatívny názov so zhodou) zložené z prídavného mena a z podstatného mena *Banský potok* ako súčasť veľmi početnej skupiny názvov v slovenskej toponymii, najmä hydronymii. Názov vodného toku *Banský potok* bol štandardizovaný v roku 2007. V množine slovenskej hydronymie vodných tokov hydronymum *Banský potok* nie je jedinečným hydronymom; máme 15 vodných tokov s týmto štandardizovaným názvom (máj 2025).

## Referencie

 

Kategória:Potoky na Slovensku
Kategória:Vodné toky v okrese Prešov    
Kategória:Povodie Hornádu
Kategória:Hrabkov
Kategória:Klenov
Andrea Horváthová

**Andrea Horváthová** (* 5. október 1995, Trebišov) je slovenská futbalistka, hrajúca sa poľský Górnik Łęczna a za slovenskú reprezentáciu.

## Klubová kariéra
Na Slovensku hrala za vtedy prvoligový FC Union Nové Zámky, s ktorým trikrát vyhrala 1. ligu, dvakrát Slovenský pohár a trikrát si zahrala v kvalifikačnej fáze Ligy Majstrov. Od roku 2016 pôsobila v poľskom Czarni Sosnowiec, s ktorým v sezóne 2020/2021 vyhrala poľskú najvyššiu ligu a trikrát vyhrala Poľský pohár. Po 9 sezónach a 203 zápasoch podpísala zmluvu s poľským tímom Górnik Łęczna do 30. júna 2027. 

## Reprezentácia
Debut v reprezentácii mala v prípravnom zápase 6. apríla 2015 proti Walesu. Za reprezentáciu odohrala 74 zápasov.

## Úspechy
Majsterka Slovenska 2012/2013, 2013/2014, 2014/2015

Víťazka Slovenského pohára 2013/2014, 2014/2015

Majsterka Poľska 2020/2021

Víťazka Poľského pohára 2020/2021, 2021/2022, 2024/2025

## Referencie

Kategória:Slovenské futbalistky
Žakarovský potok

**Žakarovský potok** je vodný tok vo Volovských vrchoch na území okresu Gelnica. Je to ľavostranný prítok Hnilca s dĺžkou približne 5,5 km a je tokom VI. rádu.

## Priebeh toku
Potok pramení v severovýchodnej časti Volovských vrchov, na východe geomorfologického podcelku Hnilecké vrchy, na východných svahoch Krompašského vrchu (), v nadmorskej výške približne  Od prameňa v lesnom poraste v lokalite Zlámaný jarok tečie krátko severovýchodným, neskôr východným smerom Žakarovskou dolinou. V hornej časti priberá iba menšie prítoky a následne vteká do obce Žakarovce, kde pod Žakarovským vrchom () do potoka ústí dvojica ľavostranných potokov z hrebeňa Pohybeľ. Na strednom toku sa postupne stáča na juhovýchod a opäť priberá ľavostranné prítoky z lokality Červená chrasť a Ďurov hrb. Pokračuje do katastra Gelnice a jej osady Mária huta, kde na dolnom toku opúšťa Žakarovskú a vteká do Hnileckej doliny. Križuje tu železničnú trať Červená Skala – Margecany a následne sa v nadmorskej výške približne  vlieva ako ľavostranný prítok do rieky Hnilec. Potok tak patrí do širšieho povodia rieky Slaná.

Potok pramení a na hornom a strednom toku preteká katastrálnym územím obce Žakarovce, neskôr územím mesta Gelnica v rovnomennom okrese v Košickom kraji.

## Referencie

## Pozri aj
* Zoznam vodných tokov v povodí Hnilca
* Volovské vrchy, Hnilecké vrchy

## Externé odkazy
* Poloha na turistickej mape

Kategória:Potoky na Slovensku
Kategória:Vodné toky vo Volovských vrchoch
Kategória:Povodie Hnilca
Kategória:Vodné toky v okrese Gelnica
Kategória:Žakarovce
Kategória:Gelnica
Turistická značkovaná trasa číslo 5132

**Turistická značkovaná trasa číslo 5132** je krátka zelená trasa v Strážovských vrchoch. Vedie z Dolnej Poruby na Chatu Homôlka a je dlhá 6,4 km. Turistická trasa je v správe Klubu slovenských turistov.

## Priebeh trasy

## Referencie

## Pozri aj
* Zoznam turistických značkovaných trás v Strážovských vrchoch

## Externé odkazy
* Trasa na turistickej mape

5132
5132
Lucy (sonda)

**Lucy** je americká kozmická sonda, prvá sonda vyslaná k Trójanom Jupitera. Momentálne je na ceste k prvému z jej cieľov, planétke Eurybates, ku ktorej by mala doraziť v auguste 2027. Sonda má za cieľ sedem konkrétnych Trójanov.

Sondu postavila firma Lockheed Martin v coloradskom Denveri. Prvý prístroj, ktorý dostala, bola kamera L LORRI, ktorá má zo všetkých kamier na palube sondy najlepšiu priestorovú rozlišovaciu schopnosť. Je podobná kamere LORRI, ktorá letela na palube známej sondy New Horizons. Elektrickú energiu sonde zabezpečia dva veľké fotovoltaické panely. Každý z nich má po rozložení kruhový tvar a priemer 7,3 metra, aby veľkou plochou fotovoltaických panelov čo najlepšie využila slabé slnečné žiarenie vo veľkých vzdialenostiach od Slnka. Sondu riadi Goddardovo stredisko NASA v Marylande a jej hlavným vedeckým pracoviskom je Southwest Research Institute (SwRI) v Colorade.

## Priebeh letu
Odštartovala 16. októbra 2021 z Kennedyho kozmického strediska s nosnou raketou Atlas V. 16. októbra 2022 urobila gravitačný manéver pri Zemi. Ide o prvý z troch gravitačných manévrov pri Zemi, ktoré má sonda absolvovať. Pri tejto príležitosti zhotovila snímky Zeme a Mesiaca. 1. novembra 2023 preletela okolo planétky hlavného pásu Dinkinesh. Tento prvý, pôvodne neplánovaný cieľ sondy, je podľa snímok v skutočnosti dvojplanétkou. Maximálne priblíženie nastalo vo vzdialenosti cca 430 km. 20. apríla 2025 Lucy minula vo vzdialenosti zhruba 960 km planétku 52246 Donaldjohanson. Podľa záberov získaných z preletu ide o kontaktnú dvojplanétku s maximálnou dĺžkou okolo 8 km.

## Referencie

## Iné projekty

## Externé odkazy

* Sonda Lucy na webe NASA
* 
* 

Kategória:Program Discovery
Kategória:Prieskum planétok
Kategória:Kozmonautika v 2021
Druhá filipínska republika

**Druhá filipínska republika** bola japonským bábkovým štátom na území Filipín v období druhej svetovej vojny, prezidentom tejto republiky bol José P. Laurel. Na Filipínach dochádzalo k porušovaní ľudských práv, ako napríklad mučenie zajatcov. Bola dovolená len jedna filipínska strana: Kalibapi vedená prezidentom Laurelom.

## Hnutie
Hnutie proti Japoncom organizovalo hnutie Hukbalahap a dočasná vláda Filipínskeho spoločenstva.

Kategória:Dejiny Filipín
Kategória:Zaniknuté štáty Ázie
Kategória:Zaniknuté republiky
Kategória:Vojna v Pacifiku
Filipínske spoločenstvo

**Filipínske spoločenstvo** bol pridružený štát USA v rokoch 1935 - 1943 a krátko v roku 1946.
Susedil s Indonéziou, Malajziou, a Taiwanom. Cez japonské okupácie tu vznikla Druhá filipínska republika. Na vláde sa tu podieľali čiastočne filipínci (Manuel Quezon), ale z väčšej časti američania (Douglas MacArthur). 

Do roku 1935 bol priamou súčasťou USA. Mestá mali koloniálny európsky charakter s kostolmi a pevnosťami, dediny boli typické malé ázijské osady s chudobným obyvateľstvom.

## Vláda
Po roku 1935 získali ústavou Filipíny čiastočnú nezávislosť a namiesto amerického guvernéra tu vládol filipínsky prezident.

Kategória:Dejiny Filipín
Kategória:Historické územia v USA
Kategória:Zaniknuté štáty Ázie
Kategória:Zaniknuté republiky
Koré

**Koré** (gr. κόρη, „dievča“, plur. *korai*) označuje v archeológii a dejinách umenia sochu dievčaťa, alebo mladej ženy z obdobia starovekého grécka. Jej mužským opakom je *[[kúros]]*.

[náhľad|upright=0.6|[Anténor z Atén|
Antenórova koré (okolo 520 pred n. l., Atény)]]

náhľad|upright=0.6|Peplos koré

## Popis
Sochy tohto druhu sa vyskytujú v umení starovekého Grécka od 7. stor. do 5. stor. pred Kr. u chrámov, niekedy aj ako karyatídy namiesto stĺpov.  *Koré* nie je priamym portrétom, ale skôr idealizovaná a strnulá postava so schématickou tvárou, pozerajúcou dopredu s obvykle charakteristickým úsmevom na tvári. Na rozdiel od kúrov sú vyobrazené v hrubých a prepracovaných drapériách. Ako sa menila móda, menil sa aj typ oblečenia, ktoré sochy mali. Postupom času odevy korai prešli od peplosov k ľahším odevom, ako je chitón.
Zhotovované boli väčšinou z mramoru, vápenca, pieskovca, bronzu alebo aj z dreva. Bývali pôvodne maľované (polychromované).

## Význam
náhľad|upright=0.6|Koré Phrasikleia 

Korai mali dva hlavné účely. Používali sa ako obete božstvám, najmä bohyniam ako je Aténa alebo Artemis. Nemali však len význam obete božstvu, ale mohli byť využívané na predvádzanie ekonomického a sociálneho postavenia v rámci polis. Korai demonštrovali individuálne bohatstvo a postavenie, pretože ich vytvorenie bolo finančne nákladné a často vyhradené len pre vyššiu triedu. Na odprezentovanie svojho bohatstva si vysokopostavení Gréci nechávali svoje sochy zdobiť farbami a šperkami.  

Gréci využívali korai aj na funerálne účely. Fungovali ako označenia hrobov zosnulých. Historici špekulujú, že  vzhľad zhotovených korai zobrazuje podobu dievčat v čase keď zomreli. Potvrdiť to môže aj fakt, že mená dievčat boli napísané na podstavcoch sôch. Príkladom toho môže byť tzv. Koré Frasikleia objavená v Atike. Socha označovala hrob mladej slobodnej dievčiny vďaka nápisu na jej podstavci. 

## Referencie

## Iné projekty

Kategória:Starogrécke sochy

## Zdroj
Klaudia Fabová

**Klaudia Fabová** (* 12. september 1998, Trenčín) je slovenskú futbalistka, hrajúca ako útočníčka za poľský AP Orlen Gdansk a za slovenskú reprezentáciu.

## Klubová kariéra
V roku 2018 prestúpila z českého tímu 1 FC. Slovácko do poľskému tímu AZS PWSZ Wałbrzych. Kde odohrala dve sezóny. Potom odohrala dve sezóny za Medyk Konin a dve sezóny za GKS Gornik Leczna. V roku 2024 prestúpila do AP Orlen Gdansk.

## Reprezentácia
Debut v reprezentácii mala na prípravnom zápase proti Spojeným arabským emirátom 5. augusta 2015 a dva dni neskôr proti rovnakému súperovi dala svoj prvý reprezentačný gól. Za Slovensko zatiaľ odohrala 63 zápasov a dala spolu 10 gólov.  Do reprezentácie sa vrátila v októbri 2021 po asi roku, z dôvodu pretrhnutého predného krížového väzu.

### Reprezentačné góly

## Referencie

Kategória:Slovenské futbalistky
Kategória:Osobnosti z Trenčína
Ular bieloprsý

**Ular bieloprsý** alebo **ular altajský** () je druh vtáka z čeľade bažantovité (*Phasianidae*). Obýva horské oblasti pohoria Altaj a priľahlých pohorí v Rusku, Mongolsku, Číne a Kazachstane.

Podľa Medzinárodnej únie na ochranu prírody a prírodných zdrojov patrí medzi najmenej ohrozené druhy, hoci populácia môže klesať v dôsledku straty biotopov a lovu.

## Opis
Ular bieloprsý je robustný vták s dĺžkou tela približne 57 cm. Má šedé horné partie s bielymi škvrnami, bielu hruď a brucho. Hlava a krk sú bridlicovo šedé s tmavým golierom na spodnej časti krku. Zobák je žltohnedý, nohy a chodidlá sú červenohnedé. Samce vážia približne 3 kg, samice okolo 2,5 kg. V letku sú čierne perá s bielymi základmi, ktoré vytvárajú biely záblesk počas letu. 

## Výskyt a stav na Slovensku
Na Slovensku sa ular bieloprsý nevyskytuje. Jeho areál zahŕňa horské oblasti Altaja, Sajanských hôr a pohoria Changaj, kde obýva skalnaté a alpínske oblasti vo výškach 2 000 až 4 000 m n. m. 

## Ochrana
Druh nie je v súčasnosti považovaný za globálne ohrozený. Medzinárodná únia na ochranu prírody a prírodných zdrojov (IUCN) ho hodnotí ako najmenej ohrozený druh (LC – Least Concern). 

## Referencie


## Iné projekty

## Externé odkazy
*  
* Avibase – Tetraogallus altaicus

Kategória:Bažantovité
Karol Nawrocki

**Karol Tadeusz Nawrocki**, Ph.D., MBA (* 3. marec 1983, Gdansk) je poľský historik a aktivista, bývalý prezident Ústavu národnej pamäti (20212025) a súčasný prezident Poľskej republiky. V prezidentských voľbách v roku 2025 bol občianskym kandidátom s podporou strany Právo a spravodlivosť (PiS). V II. kole získal 50,89 % hlasov a stal sa prezidentom Poľskej republiky na obdobie rokov 20252030.

## Život
Po magisterskom štúdiu histórie na Gdanskej univerzite, pracoval v Ústave národnej pamäti (IPN; 20092017), pričom počas svojho pôsobenia absolvoval doktorandské štúdium histórie na Gdanskej univerzite, ktoré zavŕšil dizertačnou prácou *Opór społeczny wobec władzy komunistycznej w województwie elbląskim 19761989* („Sociálny odpor voči komunistickým úradom v Elblągskom vojvodstve v rokoch 19761989“) pod vedením Grzegorza Berendta.

V rokoch 20172021 pôsobil ako riaditeľ Múzea druhej svetovej vojny v Gdansku. V júni 2021 sa vrátil do IPN na pozíciu viceprezidenta, pričom s účinnosťou od júla 2021 bol ustanovený prezidentom ústavu.

## Politický profil
Nawrocki je občiansky kandidát konzervatívnej politickej orientácie s podporou strany Právo a spravodlivosť (PiS). Spravodajská televízia *[[Euronews]]* ho v novembri 2024 označila za kandidáta, ktorý je *„plne v súlade s názormi strany* [PiS] *– vlastenecký, prokresťanský, za [[Organizácia Severoatlantickej zmluvy|NATO]] a priaznivo naklonený prezidentovi USA [[Donald Trump|Donaldovi Trumpovi]].“*

## Prezident
V prezidentských voľbách v roku 2025 bol občianskym kandidátom s podporou opozičnej strany PiS. V prvom kole tesne zvíťazil nad svojim oponentom Rafałom Trzaskowskim. V druhom kole víťazstvo obhájil a 6. augusta 2025 bol inaugurovaný do funkcie prezidenta.

## Poznámky


## Referencie

## Iné projekty

## Externé odkazy
* Oficiálny web prezidenta Poľskej republiky
* Karol Nawrocki na webe Ústavu národnej pamäti

Kategória:Osobnosti z Gdanska
Kategória:Poľskí historici
Kategória:Poľskí aktivisti
Kategória:Poľskí politici
Kategória:Politici Práva a spravodlivosti
Kategória:Prezidenti Poľska
Zelenáč

**Zelenáč** môže byť:

* belgický film z roku 2021, pozri Zelenáč (film z roku 2021)
* americký film z roku 2002, pozri Zelenáč (film z roku 2002)
* americký film z roku 1990, pozri Zelenáč (film z roku 1990)
* americký seriál z roku 2018, pozri Zelenáč (seriál)
Viktória Šuplatová

**Viktória Šuplatová** (* 1997, Bratislava) je slovenská herečka.

## Životopis
Narodila sa v Bratislave. Študovala na bulharskom bilingválnom gymnáziu a neskôr herectvo na Vysokej škole múzických umení v Bratislave. Zahrala si vo filmoch *[[Pirko]]* (2016) a *[[Fentasy]]* (2024) a tiež v rôznych televíznych seriáloch, vrátane seriálov *[[Mama na prenájom]]*, *[[Nemocnica (seriál)|Nemocnica]]* a *[[Večne mladí]]*.

## Filmografia
### Filmy
* 2016: *[[Pirko]]* 
* 2024: *[[Fentasy]]*

### TV seriály
* 2022: *[[Špecialisti (televízny seriál)|Špecialisti]]* (S07E08 –„Světlana“)
* 2022: *[[Pošta pani Kolníkovej]]* (E01 – „Prvý list“)
* 2022: *[[Druhá šanca]]* (S01E07)
* 2023: *[[Mama na prenájom]]*
* 2024: *[[Večne mladí]]* (E01–08)
* 2024 – súčasnosť: *[[Nemocnica (seriál)|Nemocnica]]* (MUDr. Barbora Vladárová, od S04E01)

## Divadelné účinkovanie
### [[Slovenské národné divadlo]]
* Lev Nikolajevič Tolstoj – *[[Vojna a mier]]* (prostitútky / slúžky/sedliačky/dámy na plese/Amélie Bourienne, Máriina spoločníčka)
* Dominik Tatarka, Dávid Paška – *Tatarka* (Švédka/Mira/Súčasník)
*  Jozef Gregor Tajovský, Gabriela Preissová – *[[Hriech]]*/*[[Její pastorkyňa]]* (Karolka/zbor/komparz)

### [[Divadlo Pavla Országha Hviezdoslava]]
* Ján Gordulič – *Terezka a Stratočas*

## Referencie

## Externé odkazy
* Viktória Šuplatová na stránke SND
* Viktória Šuplatová na stránke SFU
* Viktória Šuplatová na stránke DPOH

Kategória:Slovenské herečky
Kategória:Osobnosti z Bratislavy
Andrej Hočevar

**Andrej Hočevar** (* 21. november 1984, Ľubľana, Slovinsko) je bývalý profesionálny slovinský hokejový brankár, ktorý Slovinsko reprezentoval na jedenástich Majstrovstvách sveta a na Zimných olympijských hrách 2014. Trikrát sa zúčastnil aj na olympijskej kvalifikácii. Aktuálne pôsobí ako tréner brankárov rakúskeho tímu EC-KAC sídliacom v meste Klagenfurt am Wörthersee.

V klubovej kariére pôsobil najmä v domácej slovinskej lige (neskôr v medzinárodnej EBEL) a vo francúzskej Ligue Magnus. Slovinskú ligu vyhral štyrikrát (s tímami HK Jesenice a HK Olimpija Ljubljana). V roku 2016 bol vyhlásený za najlepšieho brankára Ligue Magnus a v rokoch 2007 a 2009 za najlepšieho brankára Majstrovstiev sveta *Divízie 1A*.

V reprezentácii sa predstavil v 76 zápasoch.

## Úspechy
* 2000:  : Juniorské Majstrovstvá Európy do 18 rokov *Divízie 1A*
* 2002: , Ocenenie pre najlepšieho brankára turnaja: Majstrovstvá sveta do 18 rokov *Divízie 1B*
* 2003: *Výhra Slovinskej hokejovej ligy (IEL)* s tímom Olimpija Ljubljana
* 2003:  : Majstrovstvá sveta do 20 rokov *Divízie 1B*
* 2004: *Výhra Slovinskej hokejovej ligy (IEL)* s tímom Olimpija Ljubljana
* 2007: , Ocenenie pre najlepšieho brankára turnaja: Majstrovstvá sveta *Divízie 1B*
* 2008: *Výhra EBEL* s tímom HK Jesenice
* 2009: *Výhra EBEL* s tímom HK Jesenice
* 2009: , Ocenenie pre najlepšieho brankára turnaja: Majstrovstvá sveta *Divízie 1B*
* 2010:  : Majstrovstvá sveta *Divízie 1B*
* 2012:  : Majstrovstvá sveta *Divízie 1A*
* 2014:  : Majstrovstvá sveta *Divízie 1A*
* 2016 *Ocenenie pre najlepšieho brankára francúzskej Ligue Magnus* : Jean Ferrand Trophy

## Referencie

Kategória:Slovinskí hokejisti
Kategória:Slovinskí hokejoví brankári
Kategória:Účastníci MS v hokeji 2005
Kategória:Účastníci MS v hokeji 2006
Kategória:Účastníci MS v hokeji 2008
Kategória:Účastníci MS v hokeji 2011
Kategória:Účastníci MS v hokeji 2013
Kategória:Osobnosti z Ľubľany
Šuvalovov maliar

[náhľad|Atické červenofigúrové [oinochoé, zobrazuje mladého muža a hetéru, cca 430 pred Kr., Antikensammlung Berlin (Altes Museum), F 2414]]

**Šuvalovov maliar** je konvenčné meno atického maliara červenofigúrových váz, činného približne v rokoch 445 až 430 pred Kr.

Šuvalovovho maliara, vázového maliara pôsobiaceho v druhej polovici piateho storočia pred Kr. v Aténach, britský znalec umenia sir John Beazley pomenoval po bývalom majiteľovi (grófovi Ivanovi Ivaničovi Šuvalovovi) jeho rukou zdobenej červenofigúrovej amfory so zobrazením Apolóna a múzy, dnes vystavenej v petrohradskom múzeu Ermitáž (B 4308). Predpokladá sa, že ju ruský zberateľ Šuvalov získal v osemnástom storočí v Taliansku. Na základe maliarskej štylistiky sa Šuvalovovmu maliarovi, alebo jeho škole pripisuje ďalších viac ako sto červenofigúrových váz rôznych tvarov.

Zdobil menšie vázy vrátane oinochoai (alebo choes), ktoré sa používali pri dionýzskych obradoch, najmä počas sviatku Anthestéria. Zobrazoval hlavne každodenné výjavy, napr. žien pri domácich prácach, hrajúcich sa detí, mladíkov v palaistre i erotické scény. Pri zobrazovaní mytologických scén (ktorých je menej) povrch jeho nádob pokrývajú dve alebo nanajvýš tri postavy; napríklad dvojíc Polyneika a Erifylé, Persea a Gorgony alebo Pélea a Thetis (boha Apolóna zobrazil na viac ako dvadsiatich vázach). Jeho anatomické zobrazenia sú súhrnné bez väčších detailov, no jeho kresba je jasná a presná. Jeho spracovanie drapérií nie je až tak prepracované, v prvom rade sa zameriaval na kaligrafický efekt, bez toho, aby dosiahol bohatosť detailnej kresby Eretrijskeho maliara alebo Mediovho maliara. Jeho maliarsky štýl dosť pripomína štýl Maliara Achilla.

## Referencie

## Iné projekty

Kategória:Maliari starovekého Grécka
Turzovský potok

**Turzovský potok** je vodný tok vo Volovských vrchoch na území okresu Gelnica. Je to ľavostranný prítok Hnilca s dĺžkou približne 4,4 km a je tokom VI. rádu.

## Priebeh toku
Potok pramení v severnej časti Volovských vrchov, na východe geomorfologického podcelku Hnilecké vrchy, na severovýchodných svahoch Ostrého vrchu (), v nadmorskej výške približne  Od prameňa v lesnom poraste v závere údolia pod sedlom Tatarkov kríž tečie sprvu východným, neskôr juhovýchodným smerom, bez významnejších prítokov. V hornej časti priberá menšie ľavostranné prítoky zo svahov Krompašského vrchu () a pravostranný zo svahov Ostrého vrchu. Na strednom toku v lokalite Turzov napája malú vodnú nádrž, kde priberá významnejší ľavostranný potok spod Krompašského vrchu. Neskôr priberá pravostranný prítok spod Vangortu () a dočasne mení tok na východ. Vteká do mesta Gelnica, kde prijíma posledný, významnejší ľavostranný prítok spod Žakarovského vrchu (). Opúšťa Turzovskú a vteká do Hnileckej doliny, kde pod Hradným vrchom križuje železničnú trať Červená Skala – Margecany a následne sa v nadmorskej výške približne  vlieva ako ľavostranný prítok do rieky Hnilec. Potok tak patrí do širšieho povodia rieky Slaná.

Potok pramení a preteká iba katastrálnym územím mesta Gelnica v rovnomennom okrese v Košickom kraji.

## Referencie

## Pozri aj
* Zoznam vodných tokov v povodí Hnilca
* Volovské vrchy, Hnilecké vrchy

## Externé odkazy
* Poloha na turistickej mape

Kategória:Potoky na Slovensku
Kategória:Vodné toky vo Volovských vrchoch
Kategória:Povodie Hnilca
Kategória:Vodné toky v okrese Gelnica
Kategória:Gelnica
Horniačka sibírska

**Horniačka sibírska** () je druh spevavca z čeľade pinkovité (*Fringillidae*). Obýva horské oblasti strednej a východnej Ázie.

Podľa Medzinárodnej únie na ochranu prírody a prírodných zdrojov patrí medzi najmenej ohrozené druhy, no populácia môže lokálne kolísať.

## Opis
Menší vták s hustým operením prispôsobeným na chladné podmienky. Farba peria sa mení podľa poddruhu a oblasti výskytu.

## Výskyt
Vyskytuje sa v pohoriach Sibíri, Altaja, Mongolska, Kazachstanu a severnej Číny. Vyhľadáva skalnaté svahy a alpínske lúky. 

## Hniezdenie
Horniačka sibírska hniezdi jeden krát do roka, hniezdne obdobie je od júna do augusta, pričom v chladnejších oblastiach svojho výskytu hniezdi v júli. Hniezdo stavia samica, samec občas prináša materiál. Ide o voľne vystavaný, hrubostenný pohárovitý útvar z trávy, machu, suchých bylín, zvieracích chlpov, srsti a pier. Umiestňuje ho do skalných puklín, štrbín v skalách, na úpätí brál alebo pod balvanmi a sutinou, prípadne v norách v kamenistom teréne. Znáša 25 vajíčok na ktorých sedí len samica približne 12 dní. Mláďatá kŕmia obaja rodičia.   
## Ochrana
Nie je chránená na Slovensku, výskyt druhu na našom území zatiaľ nie je doložený.

## Referencie


## Iné projekty

## Externé odkazy
 

Kategória:Pinkovité
Kategória:Najmenej ohrozené druhy
Maslové kura

**Maslové kura** ( alebo मुर्ग मखनाई – *murg makhaní*, ) je jedlo, ktoré pochádza z mesta Dillí v Indii. Je to druh kari vyrobeného z kuracieho mäsa vareného v omáčke na báze korenených paradajok a masla (*makhan*). Omáčka je typicky známa svojou bohatou textúrou. Je podobná kuraciemu tikka masala, ktoré používa paradajkový pretlak.

## Príprava
Kuracie mäso sa niekoľko hodín marinuje v zmesi citrónovej šťavy, jogurtu (*dahi*), kašmírskej červenej čili papričky, soli, garam masaly, zázvorovej pasty a cesnakovej pasty.

Marinované kura sa varí v tandoore (tradičná hlinená pec), ale môže sa grilovať, piecť v rúre alebo vyprážať na panvici. Podáva sa v jemnej kari omáčke, ktorá obsahuje maslo. Omáčka je na báze paradajok, cesnaku a zázvoru, ktorá sa dusí, kým nie je hladká a väčšina vody sa neodparí. Existuje množstvo variácií v zložení a korenení omáčky, ktorá sa precedí, aby bola zamatovo hladká. Korením môže byť kardamom, rasca, klinčeky, škorica, koriander, čierne korenie, garam masala a senovka grécka (pandžáb./hind.: *kasuri methi*). Kešu pasta sa môže použiť ako zahusťovadlo a nakoniec sa jedlo ozdobí koriandrom.

## Referencie

## Pozri aj
* dal makhaní
* panír makhaní

## Iné projekty

## Zdroj

Kategória:Indická kuchyňa
Hitrádio Apollo

**Hitrádio Apollo** (do 1. septembra 2008 Rádio Apollo) bola česká regionálna rozhlasová stanica, ktorá vysielala od 1.11.1994 do 1.9.2011. Majiteľkou rádia bola Simike Valigurová, neskôr ho odkúpila spoločnosť Media Bohemia. Stanica spočiatku vysielala z Valašského Meziříčí, neskôr aj z Olomouca.

## História
Stanica niekoľkokrát zmenila svoje zameranie. Spočiatku išlo o stanicu, ktorá vysielala hudobný formát AC (čiže Adult Company), playlist teda tvorili najnovšie pesničky tej doby a hity z 80. rokov. Rádio tak bolo konkurenčnou stanicou pre Ostravské Rádio Orion. V roku 2000 však došlo k zmene a pôvodný formát nahradilo country. Majiteľka túto zmenu zdôvodnila tým, že chce poslucháčom ponúknuť alternatívu.   Neskôr stanica nasadila do vysielania formát, ktorý v tom čase hralo Ostravské Radio Čas, (časom preverené české, slovenské a zahraničné hity). 1 septembra 2008 sa stanica začlenila do siete Hitrádií , s čím bola spojená zmena názvu, znelok a samozrejme playlistu, ktorý sa prispôsobil ostatným staniciam z tejto siete. Naďalej zostalo zachované odpájané vysielanie pre Valašsko a Olomoucko.

## Zánik
1. augusta 2011 začalo Hitrádio Apollo preberať kompletný program sesterského Hitrádia Orion z Ostravy v kombinácii s odpájaným vysielaním pre Valašsko a Olomoucko (správy, doprava, pozvánky na akcie a počasie), o mesiac neskôr došlo k premenovaniu na Hitrádio Orion Morava. Prevádzkovateľ vtedy uviedol dva dôvody na zmenu - obe stanice mali rovnaké pokrytie signálom a druhým dôvodom bola počúvanosť, podľa ktorej poslucháči v mieste prekrytia oboch staníc preferovali Orion. 

Hitrádio Apollo využívalo na Morave  tri kmitočty, tie teraz využíva Hitrádio Orion

* 99,8 MHz Valašské Meziříčí
* 89,3 MHz Bystřice pod Hostýnem
* 95,6 MHz Olomouc

## Referencie

Kategória:České rozhlasové stanice